বিশ্বকাপে খেলতে গিয়ে নাচ-গান! Dhakatimes24
বিশ্বকাপে খেলতে গিয়ে নাচ গান!
| প্রকাশিত : ২১ ফেব্রুয়ারি ২০২০, ২০:১৭
বিশ্বকাপ আর পাকিস্তান মানেই যেন বিতর্ক আঠার মতো সেঁটে থাকা। ২০১৯ সালের ক্রিকেট বিশ্বকাপে ভারতের বিরুদ্ধে ম্যাচের আগে পাকিস্তান ক্রিকেট দলের সদস্যরা রেস্তোরাঁয় গিয়েছিলেন। ভারতের কাছে হেরে যাওয়ার পর রোষের মুখে পড়েন সংশ্লিষ্ট ক্রিকেটাররা। এবার মেয়েদের টি-টোয়েন্টি বিশ্বকাপ শুরুর আগেই বিতর্কে জড়িয়ে গেলেন পাকিস্তান ক্রিকেট দলের চার ক্রিকেটার। বিশ্বকাপ খেলতে গেছেন না ডান্স কম্পিটিশনে নাম দিয়েছেন- উঠে এল প্রশ্ন।
আইসিসি একটি ভিডিও পোস্ট করেছে। যে ভিডিওটি ঘিরেই বিতর্কের জন্ম নিয়েছে। ভিডিওটিতে দেখা যাচ্ছে পাকিস্তান নারী ক্রিকেট দলের চার ক্রিকেটার হয়ে গিয়েছেন রকস্টার। মিউজিকের তালে তালে র‌্যাপ স্টাইলে নেটে চলেছেন তাঁরা। আইসিসি ভিডিওটি পোস্ট করার সময় লিখেছে, আসলে পাকিস্তান নারী ক্রিকেট দল প্রকৃত অর্থেই রকস্টার
পাকিস্তান নারী ক্রিকেট দলের এই ভিডিয়ো যেমন প্রশংসা কুড়িয়ে নিয়েছে ঠিক তেমনই নেটিজেনদের রোষের মুখেও পড়েছে। কেউ কেউ তো প্রশ্ন তুলে দিয়েছেন, এটা ডান্স পার্টি নাকি আইসিসির টুর্নামেন্ট। কেউবা বলেছেন, নাচ-গান না করে ক্রিকেট খেলায় মন দেওয়া উচিৎ।
(ঢাকাটাইমস/২১ ফেব্রুয়ারি/এসইউএল)